— Наш клуб аб’ядноўвае выхаванцаў, якія звязаны паміж сабой роднаснымі сувязямі. Гэта родныя, стрыечныя ці траюрадныя браты і сёстры. У нашай школе наладжана і падтрымліваецца пастаянная сувязь, сувязь асобы і сям’і, сувязь сям’і і населенага пункта або прадпрыемства, сувязь прадпрыемства і малой радзімы. Яшчэ адзін від сувязі — гэта сувязь са сваёй мэтавай аўдыторыяй. Гэтую сувязь нашы настаўнікі падтрымліваюць з вучнямі праз інтэрактыўныя формы работы. Гэта, напрыклад, “Жывая скульп-тура”, “Жывая скульптура ў руху”, якія своеасаблівым чынам ажыўляюць музейную экспазіцыю. Падчас “Ажыўшай фотакарткі” дзеці фатаграфуюцца ў такой жа паставе, як вядомы чалавек або прадстаўнік пэўнай эпохі са старога фотаздымка. Не абавязкова прытрымлівацца вопраткі, галоўнае — адпаведнасць погляду і постаці. Яшчэ адна форма — гэта “Спрэчнае сцвярджэнне”, калі, напрыклад, тром вучням трэба вызначыць з трох прапанаваных варыянтаў, што такое пранік. Яшчэ адна форма — гэта “Інтэрактыўны тэатр” — група, якая выконвае пэўнае дзеянне з удзелам гледачоў. Напрыканцы нашых гульняў-заняткаў мы заўсёды робім вузельчык або павуцінку на памяць, на моцныя сямейныя сувязі, — паведаміла Надзея Адамаўна.